《拟和御制郊祀诗》
宋代·李洪

圣代弥文考九丘，寅威郊见故迟留。
黄琮苍玉神娭燕，月璧星迟瑞应浮。
礼洽汉山呼万岁，事殊唐鉴献千秋。
侍臣谁荐扬雄赋，岂使甘泉播令猷。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。